
VENDIM

Nr. 91, datë 17.2.2021
PËR TRANSFERIMIN NË PRONËSI, NGA MINISTRIA E MBROJTJES TE BASHKIA MIRDITË, TË NJË PJESE TË PRONË NR. 988, ME EMËRTIM “ISH-REPARTI USHTARAK NR. 5014”, ME VENDNDODHJE NË RRËSHEN, DHE PËR NJË NDRYSHIM NË VENDIMIN NR. 515, DATË 18.7.2003, TË KËSHILLIT TË MINISTRAVE, “PËR MIRATIMIN E LISTËS SË INVENTARIT TË PRONAVE TË PALUAJTSHME SHTETËRORE, TË CILAT I KALOJNË NË PËRGJEGJËSI ADMINISTRIMI MINISTRISË SË MBROJTJES”, TË NDRYSHUAR
Në mbështetje të nenit 100 të Kushtetutës, të neneve 13 e 15, të ligjit nr. 8743, datë 22.2.2001, “Për pronat e paluajtshme të shtetit”, të ndryshuar, dhe të neneve 3, 5, 7 e 8, të ligjit nr. 8744, datë 22.2.2001, “Për transferimin e pronave të paluajtshme të shtetit në njësitë e qeverisjes vendore”, të ndryshuar, me propozimin e ministrit të Mbrojtjes, Këshilli i Ministrave

VENDOSI:

1. Transferimin në pronësi, nga Ministria e Mbrojtjes te Bashkia Mirditë, të një pjese të pronës nr. 988, me emërtim “Ish-reparti ushtarak nr. 5014”, me vendndodhje në Rrëshen, sipas planrilevimit që i bashkëlidhet këtij vendimi dhe është pjesë përbërëse e tij, për ta përdorur për ndërtimin e banesave individuale dhe çdo ndërhyrje tjetër, në funksion të rindërtimit në Njësinë Administrative Rrëshen, Bashkia Mirditë, për të prekurit nga tërmeti i datës 26.11.2019.

2. Në listën e inventarit të pronave të paluajtshme shtetërore, që i bashkëlidhet vendimit nr. 515, datë 18.7.2003, të Këshillit të Ministrave, “Për miratimin e listës së inventarit të pronave të paluajtshme shtetërore, të cilat i kalojnë në përgjegjësi administrimi Ministrisë së Mbrojtjes”, të ndryshuar, të hiqet nga prona nr. 988, me emërtim “Ish-reparti ushtarak nr. 5014”, me vendndodhje në Rrëshen, sipërfaqja sipas planrilevimit që i bashkëlidhet këtij vendimi dhe të shtohet në listën e inventarit të pronave të paluajtshme shtetërore, që i kanë kaluar në pronësi ose në përdorim Bashkisë Mirditë.

3. Bashkisë Mirditë i ndalohet të ndryshojë destinacionin e përdorimit të pronës, të përcaktuar në pikën 1, të këtij vendimi.

4. Ngarkohen ministri i Mbrojtjes, Bashkia Mirditë dhe Agjencia Shtetërore e Kadastrës për zbatimin e këtij vendimi.
Ky vendim hyn në fuqi pas botimit në Fletoren Zyrtare.

SHENIME TE VECANTA:

Ky plannlevimi u hartua né zbatim té shkresés s Shefit t&
Sheabit t¢ Pérgjithshém té Forcave ¢ Armatosura nr.868/1, date
11.02.2021, bazuar né dokumentacionin hartografik bilidhur
késaj shkrese.

